
	Noteikumu (grozījumu) projekts
 Izdarīt Ministru kabineta 2023. gada 31. oktobra noteikumos Nr. 615 "Profesionālo kvalifikāciju saraksts, kurām obligāti piemērojamas profesijas standartā ietvertās attiecīgās profesionālās kvalifikācijas prasības, un profesionālās kvalifikācijas prasību publiskošanas kārtība" (Latvijas Vēstnesis, 2023, 212. nr.; 2025, 56. nr.) šādu grozījumu:
	Iebildums
Lūdzam ņemt vērā, ka Eiropas Parlamenta un Padomes 2007. gada 23. oktobra Direktīvā 2007/59/EK par to vilcienu vadītāju sertifikāciju, kuri vada lokomotīves un vilcienus Kopienas dzelzceļa sistēmā, vilces līdzekļa vadītājam (mašīnistam) ir noteikts trešais profesionālās kvalifikācijas līmenis, līdz ar to arī Ministru kabineta 2010. gada 14. septembra noteikumos Nr. 873 "Noteikumi par vilces līdzekļa vadītāja (mašīnista) kvalifikācijas un vilces līdzekļa vadīšanas tiesību iegūšanu" ir noteikts trešais profesionālais kvalifikācijas līmenis. Ņemot vērā, ka šīs direktīvas prasību pārņemšana ir obligāta, tad stingrāku prasību noteikšana nacionālajos tiesību aktos varētu novest pie Eiropas Komisijas iebildumiem un iespējamas pārkāpumu procedūras. Šobrīd rodas kolīzija starp diviem Ministru kabineta noteikumiem.
Ņemot vērā iepriekš minēto, lūdzam precizēt Ministru kabineta noteikumu grozījumu projekta 1.punkta Pielikuma 4.p. "Ceturtā profesionālās kvalifikācijas līmeņa profesionālās kvalifikācijas" un tā 4.33., 4.34., 4.37., 4.38. 4.39., 4.42.,4.46. 4.144. apakšpunktus pārcelt uz minētā Pielikuma 3. punktu "Trešā profesionālās kvalifikācijas līmeņa profesionālās kvalifikācijas" vai 
noteikt īpašu atkāpi/atsauci, kā noteikts profesijas standartā - Trešais profesionālais kvalifikācijas līmenis (3.PKL) (atbilst ceturtajam Latvijas kvalifikāciju ietverstruktūras līmenim (4.LKI). 

